**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. KOVO 29 D. SPRENDIMO NR. T2-91 „DĖL KLAIPĖDOS MIESTO SAVIVALDYBĖS PANAUDAI PERDUODAMO TURTO SĄRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama pakeisti Klaipėdos miesto savivaldybės panaudai perduodamo turto sąrašą, patvirtintą Klaipėdos miesto savivaldybės tarybos 2012 m. kovo 29 d. sprendimu Nr. T2-91 (priedas).

**2. Projekto rengimo priežastys ir kuo remiantis parengtas sprendimo projektas.**

Pakeičiami Klaipėdos miesto savivaldybės panaudai perduodamo turto sąrašo, patvirtinto Klaipėdos miesto savivaldybės tarybos 2012 m. kovo 29 d. sprendimu Nr. T2-91, 80, 10 punktai. Pasikeitus nekilnojamojo turo duomenims būtina patikslinti panaudai perduodamo pastato plotą.

Klaipėdos miesto savivaldybės panaudai perduodamo turto sąrašas papildomas nauju 136 punktu. Tai yra į nurodytą sąrašą įtraukiamos savivaldybei priklausančios patalpos Kalvos g. 4, Klaipėdoje. Įtraukus jas į Klaipėdos miesto savivaldybės panaudai perduodamo turto sąrašą bus galima atlikti veiksmus, susijusius su nurodytų patalpų valdymu, naudojimu ir disponavimu jomis.

**3. Kokių rezultatų laukiama.**

Įgyvendinti Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo reikalavimai.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami ir papildomi Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

Turto skyriaus vedėjas Edvardas Simokaitis